राजस्थान के अजमेर शहर में एक कार्यक्रम में हिस्सा लेने आए सिद्धू ने कहा, “पूर्व प्रधानमंत्री अटल बिहारी वाजपेयी जब पाक से लौटे तो करगिल युद्ध हुआ. प्रधानमंत्री नरेंद्र मोदी जब पाकिस्तान से वापस आए तो पठानकोट में आतंकवादी हमला हो गया. लेकिन जब मैं वापस आया तो कुछ ‘नोक-झोंक’ होने पर मेरे दोस्त का संदेश आया कि हम शांति चाहते हैं. आप एक कदम बढेंगे और हम दो कदम बढेंगे.”अजमेर में यूथ कांग्रेस द्वारा आयोजित ‘सोच से सोच की लड़ाई’ कार्यक्रम में पंजाब के पर्यटन मंत्री ने एक प्रश्न का जवाब देते हुए कहा कि खिलाड़ी बाधा तोड़ते हैं और चाहे खिलाड़ी हो या कलाकार, वे प्यार का संदेश देकर लोगों को करीब लाने के लिए काम करते हैं. क्रिकेटर से राजनेता बने सिद्धू ने कहा कि बातचीत और संवाद द्विपक्षीय संबंधों को सुधारने का एकमात्र तरीका है क्योंकि खून बहाकर कुछ भी हासिल नहीं किया गया, यह केवल नकारात्मकता लेकर आता है.